钦定古今图书集成/明伦汇编/闺媛典/第152卷 > 吴仕侧室潘氏
## 钦定古今图书集成/明伦汇编/闺媛典/第152卷 > 吴仕侧室潘氏

按《皇明通纪》：“潘氏，常州东厢下里潘耆女，四省提学
副使吴仕，年六十无嗣，于嘉靖十九年七月聘为侧
室，时年一十七岁。至嘉靖二十四年二月，仕身故，氏
生子敦复，仅八月，时年二十二。仕先有嗣子，包藏祸
心，谋刃敦复，兼偪嫁氏引刀自决，以死自誓，抱子襁
褓中，十馀年不出户外，而子得成立，寻荐贤书。后不”
幸复先亡，遗孤士贞等俱在龆龀，值族凶棁棍结连
巨室，飞祸构之，其家几破。氏号天御侮，诎体哀求，事
虽蒙白，竟以忧卒，年七十四，守节五十三年。